सेंसेक्स 33 अंकों की गिरावट के साथ 65,446 पर बंद, बजाज ऑटो का शेयर 6% चढ़ा
BSE NSE Sensex Today, Stock Market Latest Updates  आज यानी बुधवार (5 जुलाई) को शेयर बाजार में फ्लैट कारोबार देखने को मिल रही है। सेंसेक्स 14 अंकों की गिरावट के साथ 65,493 के स्तर पर खुला
आज यानी बुधवार (5 जुलाई) को शेयर बाजार में फ्लैट कारोबार देखने को मिला है। सेंसेक्स 33 अंकों की गिरावट के साथ 65,446 के स्तर पर बंद हुआ। वहीं निफ्टी में 9 अंकों की तेजी रही, यह 19,398 के स्तर पर बंद हुआ।
सेंसेक्स के 30 शेयरों में से 20 में तेजी और 10 में गिरावट देखने को मिली है। आज बजाज ऑटो के शेयर में 5.94% की तेजी देखने को मिली है। इससे पहले कल शेयर बाजार ने अपना ऑल टाइम हाई बनाया था।
ज्यादातर सेक्टोरल इंडेक्स में तेजी
NSE के सेक्टोरल इंडेक्स की बात करें तो ऑटो (1.64%), FMCG (1.82%), IT (0.38%) और मीडिया (1.49%) सहित ज्यादातर में तेजी रही। वहीं प्राइवेट बैंक (0.08%) और बैंक (0.33%) सहित सिर्फ 4 इंडेक्स में गिरावट रही। आज रुपया डॉलर के मुकाबले 21 पैसे कमजोर होकर 82.22 रुपए पर बंद हुआ।
पहले दिन 69% सब्सक्राइब हुआ सेंको गोल्ड का IPO
ज्वेलरी बिजनेस से जुड़ी कंपनी सेंको गोल्ड का IPO कल यानी 4 जुलाई से ओपन हो चुका है। इस इश्यू को निवेशकों की ठीक-ठाक प्रतिक्रिया मिली है और यह अब तक 69% सब्सक्राइब हो गया है। रिटेल निवेशक इस IPO के लिए 4 जुलाई से 6 जुलाई तक बिडिंग कर सकते हैं। 14 जुलाई को कंपनी के शेयर्स बॉम्बे स्टॉक एक्सचेंज (BSE) और नेशनल स्टॉक एक्सचेंज (NSE) पर लिस्ट होंगे। इस इनिशियल पब्लिक ऑफरिंग यानी IPO के जरिए कंपनी 405 करोड़ रुपए जुटाना चाहती है। पूरी खबर पढ़ने के लिए यहां क्लिक करें
कल बाजार ने बनाया नया ऑल टाइम हाई
इससे पहले कल यानी मंगलवार (4 जुलाई) को लगातार तीसरे कारोबारी दिन शेयर बाजार ने ऑल टाइम हाई बनाया था। सेंसेक्स ने 65,672 का लेवल छुआ था। वहीं निफ्टी ने भी 19,434 का लेवल टच किया था। वहीं इसके बाद सेंसेक्स 274 अंकों की तेजी के साथ 65,479 के स्तर पर बंद हुआ। निफ्टी में भी 66 अंकों की तेजी रही, यह 19,389 के स्तर पर बंद हुआ था।
